CELEX: 32021R1814
Language: lt
Date: 2021-10-07 00:00:00
Title: Europos Centrinio Banko reglamentas (ES) 2021/1814 2021 m. spalio 7 d. kuriuo iš dalies keičiamas Reglamentas (EB) Nr. 2157/1999 dėl Europos Centrinio Banko teisių taikyti sankcijas (ECB/2021/46)

2021 10 15   
               
               
                  LT
               
               
                  Europos Sąjungos oficialusis leidinys
               
               
                  L 367/2
               
            
         EUROPOS CENTRINIO BANKO REGLAMENTAS (ES) 2021/1814
         2021 m. spalio 7 d.
         kuriuo iš dalies keičiamas Reglamentas (EB) Nr. 2157/1999 dėl Europos Centrinio Banko teisių taikyti sankcijas (ECB/2021/46)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 132 straipsnio 3 dalį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 34 straipsnio 3 dalį ir 19 straipsnio 1 dalį,
         atsižvelgdama į 1998 m. lapkričio 23 d. Tarybos reglamentą (EB) Nr. 2532/98 dėl Europos Centrinio Banko teisių taikyti sankcijas (1), ypač į jo 6 straipsnio 2 dalį,
         kadangi:
         
                     (1)
                  
                  
                     siekiant užtikrinti teisinį tikrumą ir skaidrumo tikslais, reikėtų informuoti įstaigas apie metodus, kuriuos ECB taiko, apskaičiuodamas sankcijas, taikomas už privalomųjų atsargų reikalavimų, įtvirtintų Europos Centrinio Banko reglamente (ES) 2021/378 (ECB/2021/1) (2), nesilaikymą;
                  
               
                     (2)
                  
                  
                     formulė ir metodas, kuriuos ECB pagal Tarybos reglamento (EB) Nr. 2531/98 (3) 7 straipsnio 1 dalį taiko apskaičiuodamas sankcijas už reikalavimo laikyti visas ar dalį reikalaujamų privalomųjų atsargų nevykdymą, yra nurodyti Europos Centrinio Banko pranešime dėl sankcijų, taikomų pažeidus pareigą laikyti privalomąsias atsargas (angl. Notice of the European Central Bank on the imposition of sanctions for breaches of the obligation to hold minimum reserves) (4). Siekiant teisinio tikrumo ir tam, kad būtų užkirstas kelias sankcijų taikymo įvairiose ECB kompetencijos srityse teisinės sistemos tolesnei fragmentacijai, būtų tikslinga šį pranešimą panaikinti ir atitinkamą jo turinį perkelti į Europos Centrinio Banko sprendimą (ES) 2021/1815 (ECB/2021/45) (5), taip pat atitinkamai iš dalies pakeisti Europos Centrinio Banko reglamente (EB) Nr. 2157/1999 (ECB/1999/4) (6) esančias nuorodas;
                  
               
                     (3)
                  
                  
                     todėl reikia atitinkamai iš dalies pakeisti Reglamentą (EB) Nr. 2157/1999 (ECB/1999/4);
                  
               
                     (4)
                  
                  
                     siekiant užtikrinti suderintą privalomųjų atsargų reikalavimų taikymo sistemą, šis reglamentas turi būti taikomas nuo tos pačios datos, kaip ir Sprendimas (ES) 2021/1815 (ECB/2021/45),
                  
               PRIĖMĖ ŠĮ REGLAMENTĄ:
         
            1 straipsnis
            Daliniai pakeitimai
            Reglamentas (EB) Nr. 2157/1999 (ECB/1999/4) iš dalies keičiamas taip:
            
                        1)
                     
                     
                        3 straipsnio 1 dalyje, 11 straipsnio 5 dalyje ir 12 straipsnio 1 dalyje žodžiai „Tarybos reglamentą“ ir „Tarybos reglamento“ pakeičiami atitinkamai žodžiais „Reglamentą (EB) Nr. 2532/98“ ir „Reglamento (EB) Nr. 2532/98“;
                     
                  
                        2)
                     
                     
                        11 straipsnio 1 dalyje ir 11 straipsnio 3 dalyje žodžiai „Tarybos reglamento dėl privalomųjų atsargų“ pakeičiami žodžiais „Reglamento (EB) Nr. 2531/98“;
                     
                  
                        3)
                     
                     
                        11 straipsnio 2 dalis pakeičiama taip:
                        
                           „2.   Kai ECB taiko sankciją pagal Reglamento (EB) Nr. 2531/98 7 straipsnio 1 dalį, taikytina sankcija apskaičiuojama naudojant Europos Centrinio Banko sprendime (ES) 2021/1815 (ECB/2021/45) (*1) nurodytą formulę ir metodą.
                        
                        
                           (*1)  2021 m. spalio 7 d. Europos Centrinio Banko sprendimas (ES) 2021/1815 dėl metodikos, taikomos apskaičiuojant sankcijas, nesilaikius reikalavimo laikyti privalomąsias atsargas ir susijusių privalomųjų atsargų reikalavimų (ECB/2021/45) (OL L 367, 2021 10 15, p. 4).“"
                        
                     
                  
         
            2 straipsnis
            Baigiamosios nuostatos
            Šis reglamentas įsigalioja 2021 m. lapkričio 3 d.
         
         
            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Frankfurte prie Maino 2021 m. spalio 7 d.
            
               
                  ECB valdančiosios tarybos vardu
               
               
                  ECB Pirmininkė
               
               Christine LAGARDE
            
         
         
            (1)  OL L 318, 1998 11 27, p. 4.
         
            (2)  2021 m. sausio 22 d. Europos Centrinio Banko reglamentas (ES) 2021/378 dėl privalomųjų atsargų reikalavimo taikymo (ECB/2021/1) (OL L 73, 2021 3 3, p. 1).
         
            (3)  1998 m. lapkričio 23 d. Tarybos reglamentas (EB) Nr. 2531/98 dėl Europos Centrinio Banko privalomųjų atsargų reikalavimo taikymo (OL L 318, 1998 11 27, p. 1).
         
            (4)  OL C 39, 2000 2 11, p. 3.
         
            (5)  2021 m. spalio 7 d. Europos Centrinio Banko sprendimas (ES) 2021/1815 dėl metodikos, taikomos apskaičiuojant sankcijas, nesilaikius reikalavimo laikyti privalomąsias atsargas ir susijusių privalomųjų atsargų reikalavimų (ECB/2021/45) (žr. šio Oficialiojo leidinio p. 4).
         
            (6)  1999 m. rugsėjo 23 d. Europos Centrinio Banko reglamentas (EB) Nr. 2157/1999 dėl Europos Centrinio Banko teisių taikyti sankcijas (ECB/1999/4) (OL L 264, 1999 10 12, p. 21).